# On Golden Pond (film, 1981)

| On Golden Pond |
| --- |
| kino-poster; autor: Bill Gold |
| Režija | Mark Rydell |
| Producent | Bruce Gilbert |
| Scenario | Ernest Thompson |
| Uloge | Katharine Hepburn Henry Fonda Jane Fonda |
| Muzika | Dave Grusin |
| Fotografija | Billy Williams |
| Montaža | Robert L. Wolfe |
| Studio | ITC Entertainment |
| Distribucija | Universal Pictures |
| Premijera | 4. decembra 1981 (1981-12-04) |
| Trajanje | 109 min. |
| Zemlja |  Sjedinjene Države |
| Jezik | engleski |
| Bruto prihod | 119,285.432 $ |

On Golden Pond (nasloc preveden kao Ljetnikovac, Ljetnikovac na Zlatnom jezeru ili Na Zlatnom jezeru (engleski: *„On Golden Pond“*) je američki igrani film snimljen 1981. u režiji Marka Rajdela. Temelji se na istoimenoj drami Ernesta Tompsona koji ju je adaptirao u scenario. Po žanru je ljubavna drama o porodičnim odnosima i strahu od smrti, sa Henrijem Fondom i Ketrin Hepbern u glavnim ulogama. Oboje su za svoje izvedbe bili nagrađeni Oskarima. Fondi je to bio prvi Oskar, ali poslednji film u karijeri.

## Kratak sadržaj

Norman i Etel Tajer su neobičan bračni par. On je mrzovoljan i zajedljiv, pesimističan u pogledu svoje budućnosti zbog veoma slabog srca. Ona je energična, vesela i prijatna žena, koja uživa u životu i lako podnosi svoje šezdesete. Početkom leta, njih dvoje dolaze u svoj letnjikovac na Zlatnom jezeru, za koji ih vežu brojne uspomene i gde su letovali poslednjih četrdeset godina. Etel krišom poziva njihovu kćerku na Normanov osamdeseti rođendan, prebacujući joj da treba češće da ih obilazi. Sredovečna Čelzi upoznaje roditelje sa svojim budućim suprugom Bilom i njegovim sinom iz prvog braka, Bilijem. Nakon nekoliko napetih dana, provedenih sa roditeljima, Čelzi im govori da će ona i Bil otputovati u Evropu, a da će Bili morati da ostane kod njih, na Zlatnom jezeru sledećih mesec dana. Nevaspitani dečak u početku ne želi da vreme provodi sa starim ljudima, ali oni ubrzo pronalaze načina da okupiraju svu njegovu pažnju. Posle mesec dana, odnosi među njima biće potpuno promenjeni. Nakon nekoliko nezgoda i svađa, dečak će razbiti predrasude koje je imao u vezi starijih osoba, da su dosadne i naporne. Čelzi će shvatiti da je krajnje vreme da stavi tačku na nesuglasice između nje i njenog oca, koje su obeležile njeno detinjstvo. Nakon što je Norman preživeo slabiji srčani napad, Etel je bila vidno potresena i uplašena, rekavši da je tek sada istinski ostetila smrt. Na suprugovo pitanje kakav je osećaj, smirivši se, odgovorila je: „Utešan je osećaj. Možda i nije tako loše mesto da se ode.“ Kao glavni lajtmotiv filma provlači se misao o ljubavi koja ne zna za godine i koja baš s vremenom zreli i postaje jača.

## Nagrade i priznanja

Film je bio nominovan za deset Oskara, a osvojio je tri:

* Oskar za najbolji film
* Oskar za najboljeg reditelja - Mark Rajdel
* Oskar za najboljeg glavnog glumca – Henri Fonda **(osvojio) Oskar za najbolju glavnu glumicu – Ketrin Hepbern **(osvojila) Oskar za najbolju sporednu glumicu – Džejn Fonda
* Oskar za najbolji adaptirani scenario – Ernest Tompson **(osvojio) Oskar za najbolju kameru
* Oskar za najbolju muziku
* Oskar za najbolju montažu
* Oskar za najbolji zvuk

Od drugih značajnih nagrada, ističe se šest nominacija za Zlatni globus (tri pobede: Hepbern, Henri Fonda, najbolji film), šest nominacija za Nagradu BAFTA (samo Hepbernova nagrađena) i nominacija za Gremi za najbolju muziku napravljenu za film.
Američki filmski institut proglasio je *Na Zlatnom jezeru* za jedan od najromantičnijih i najradosnijih filmova svih vremena, kao i za jedan od filmova sa najboljom muzikom. Na listi *100 najboljih filmskih rečenica* nalazi se jedna iz ovog filma, a izgovorila je Ketrin Hepbern: „Slušaj me gospodine! Ti si još uvek moj vitez u sjajnom oklopu, i ne zaboravi to! Vratićeš se na svog konja i ja ću biti iza tebe, prigrliću te čvrsto i odjahaćemo daleko, daleko...“

Pored izuzetnog uspeha kod filmskih kritičara, *Na Zlatnom jezeru* je ostvario ogroman uspeh na blagajnama širom sveta, te je bio drugi film sa najvećom zaradom 1982. godine.

## Uloge

| Glumac
 | Uloga
 |
| --- | --- |
| Henri Fonda | Norman Tajer
 |
| Ketrin Hepbern | Etel Tajer
 |
| Džejn Fonda | Čelzi Tajer
 |
| Dag Makion | Bili Rej
 |
| Dabni Kolmen | Vilma
 |

## Vanjske veze

* *Na Zlatnom jezeru* na sajtu IMDb

## Reference

## Vanjske veze

* *On Golden Pond* na sajtu IMDb
* *On Golden Pond* na Rotten Tomatoes-u (`en`)
* *On Golden Pond* na Box Office Mojo-u

| Nagrade
 |
| --- |
| Prethodi: Coming Home | **Oscar za najboljeg glumca i najbolju glumicu** | Slijedi: The Silence of the Lambs |